APSTIPRINĀTS

Ropažu novada pašvaldības 

iepirkumu komisijas 

2026. gada 7. augusta sēdē

(protokols Nr. 1.3-4.1/2026/80-3)

Iepirkuma komisijas sniegtā atbilde uz ieinteresēto 

piegādātāju jautājumiem
atklātā konkursā „ Garkalnes Mākslas un vispārizglītojošās pamatskolas piebūves būvniecība”, 
identifikācijas Nr. RPN 2026/80
1. jautājums

Lūdzam sniegt atbildi uz sekojošo jautājumu:

Sakarā ar LBN LBN 016-15 "Būvakustika" Skaņas izolācijas prasības ēku iekšējām norobežojošajām konstrukcijām Izglītības iestāžu telpu grupa (tai skaitā pirmsskolas izglītības iestādes), noradītas prasības skaņas izolācijai un tai skaitā durvīm.

	V. Izglītības iestāžu telpu grupa (tai skaitā pirmsskolas izglītības iestādes)

	 
	 
	R’w (dB)
	L’n,w (dB)
	 

	16.16.
	Starp nodarbību telpām un koplietošanas telpām (kāpņu telpas, gaiteņi, halles, vestibili).
Starp klasēm, mācību kabinetiem, auditorijām un virtuvi, ēdamzāli
	54
	57
	Nodarbību telpām pielīdzināmās telpas: mācību klases, kabineti un līdzīgas apmācību telpas

	
	Starp pirmsskolas iestādes grupu telpām, guļamtelpām un mūzikas istabu vai sporta zāli*
	
	
	

	17.17.
	Starp klasēm un tām pielīdzināmām telpām esošās norobežojošās konstrukcijas ar tajās iekļautām durvju vai to kompleksu konstrukcijām
	39
	–
	Gaiteņiem, vestibiliem, hallēm sienas izolācijas robežvērtība – ne mazāka par šā pielikuma 16. punktā norādīto. Durvju konstrukcijas izolācija – ne mazāka kā R’w ≥ 33 dB

	18.18.
	Starp nodarbību telpām* un telpām, kurās atrodas trokšņa avoti ar maksimālo līmeni 75–100 dBA**
	R’w*** = LAeq,T x 0,93 – 70
	49
	 


Lūdzu precizēt kādām no iekšējam durvīm un kādai skaņas izolācijai jābūt?

1. atbilde

Noteikumu par Latvijas būvnormatīvu LBN 016-15 "Būvakustika" 3.pielikumā "Skaņas izolācijas prasības ēku iekšējām norobežojošajām konstrukcijām" V. daļā definētas akustiskās prasības Izglītības iestāžu telpu grupām. Minētajā pielikumā definētās prasības norādītas starp dažādām telpu grupām, kas nolasāmas arī būvprojektā. Būvprojekta rasējumā AR-49-iA Iekšdurvju specifikācija norādīta visu iekšdurvju specifikācija. Minētajā rasējumā nav norādīti konkrēti decibeli, tomēr no būvprojekta lapas nolasāms kādas telpu grupas šīs durvis atdala. Būvprojekts skatāms kopā ar LBN 016-15 "Būvakustika" 3.pielikumu "Skaņas izolācijas prasības ēku iekšējām norobežojošajām konstrukcijām"  V. daļu. Papildus pretendentam jāiepazīstas ar būvprojekta būvakustikas sadaļas materiāliem, kuros definētas prasības konstrukcijām.
2. jautājums

Labdien!  Lūdzam sniegt atbildi uz sekojošo jautājumu:

Saskaņā ar nolikuma 3.1.4. punkta prasībām, pretendentam iepriekšējo 5 gadu laikā ir jābūt pieredzei vismaz vienā III grupas publiskās ēkas ar lietošanas veida klasifikācijas kodu 126, jaunbūves vai pārbūves būvdarbu līguma izpildē, ar izbūvējamo platību 2000 m² un būvniecības izmaksām  ne mazāk ka 4 000 000,00 EUR. 

Saskaņā ar Iepirkuma uzraudzības biroja Vadlīnijas kvalifikācijas prasību sagatavošanai ēku būvdarbu publisko iepirkumu nolikumos [..Būvdarbu veicēja pieredze Noteikumos noteikto dzīvojamo ēku un nedzīvojamo ēku apakšgrupās- Koplietošanas telpu grupa; Viesnīcas un tām līdzīga lietojuma ēkas; Biroju ēkas; Ēkas plašizklaides pasākumiem, izglītības, slimnīcu vai veselības aprūpes iestāžu vajadzībām vairumā gadījumu būtiski neatšķiras atkarībā no ēkas lietošanas veida. Tāpat dažādās ēkās var būt dažādas telpu grupas ar dažādiem telpu lietošanas veidiem. Līdz ar to pieredzes apliecināšanai, būvējot Dzīvojamās ēkas un Koplietošanas telpu grupas; Viesnīcas un tām līdzīga lietojuma ēkas; Biroju ēkas; Ēkas plašizklaides pasākumiem, izglītības, slimnīcu vai veselības aprūpes iestāžu vajadzībām un Citas nedzīvojamās ēkas, pretendentam/speciālistam jebkurā no augstāk minētajiem būvdarbiem būtu pieļaujama iepriekšēja pieredze jebkurā no šajā punktā minētajiem būvdarbiem.(..) 

Lai paplašinātu iespējamo pretendentu loku, lūdzam Pasūtītāju grozīt nolikuma 3.1.4 punkta prasību, izslēdzot prasību par ēkas ar lietošanas veida klasifikācijas kodu 126 būvniecību, atstājot prasību par III grupas publiskās ēkas jaunbūvi vai pārbūvi ar attiecīgām būvniecības izmaksām un izbūvējamo platību.
2. atbilde

Saskaņā ar iepirkuma priekšmetu izbūvējamais objekts ir izglītības iestāde, kas ir speciāla būve pasūtītāja vajadzībai pēc jaunas izglītības iestādes, lai nodrošinātu novada skolēniem, kas ir mazgadīgas un nepilngadīgas personas, drošu vidi atrodoties izglītības iestādē. Pasūtītājs kvalifikācijas prasībās ir paplašinājis lietošanas veida klasifikācijas kodu, nesašaurinot to uz 1263 kodu, līdz ar to pasūtītājs piemērojot lietošanas veida kvalifikācijas kodu 126 ir paplašinājis iespējamo pretendentu loku, nodrošinot brīvu pretendentu konkurenci.

Minētajās IUB vadlīnijās ir  teikts, ka vairumā gadījumu būtiski neatšķiras atkarībā no ēkas lietošanas veida un, ka būvdarbiem būtu pieļaujama iepriekšēja pieredze jebkura būvdarbu pieredze. 

Tieši pretendenta pieredze ir viens no galvenajiem faktoriem, kas pasūtītājam ļauj novērtēt sagaidāmo pakalpojumu kvalitāti. Tālab vispārīgi pasūtītājam ir rīcības brīvība izvirzīt pieredzes prasības, kas atbilst paredzamā iepirkuma līguma priekšmetam, iepērkamo pakalpojumu apjomam, sarežģītībai un citiem būtiskiem aspektiem. Ne pretendentam, ne tiesai nav tiesību diktēt pasūtītājam noteikumus, kādai kvalifikācijai jābūt pretendentiem vai to atbildīgajām personām kvalitatīva pakalpojuma saņemšanas nodrošināšanai (Senāta 2020.gada 27.augusta spriedums lietā Nr. SKA297/2020).

Publisko iepirkumu likums nosaka, ka pasūtītājam PIL 46.pantā minēto prasību apjoms, kā arī pieprasītais minimālo spēju līmenis konkrētā iepirkuma līguma izpildei ir jānosaka samērīgi iepirkuma līguma priekšmetam (Publisko iepirkumu likuma 41.panta otrā daļa). Pretendenta pieredze ir viens no galvenajiem faktoriem, kas pasūtītājam ļauj pārliecināties, ka kandidātam ir pieredze iepirkuma priekšmeta izpildē. 
Iepirkuma procedūras nolikums dot viennozīmīgu priekštatu, ka tiek izbūvēta jauna ēka izglītības iestādei, kur lielākā daļa gala lietotāju ir skolēni, ēkas lietošanas veida klasifikācijas kods ir noteikts objektīvi, kas tieši saistīts ar iepirkuma priekšmeta izpildi. Minētā prasība nav noteikta patvaļīgi, tā ir saistīta ar iepirkuma priekšmetu, nesašaurinot iespējamo pretendentu loku, nodrošinot brīvu konkurenci, ir samērīga iepirkuma līgumam.

Atklāta konkursa nolikuma 3.1.4. apakšpunkts netiks grozīts.
3. jautājums
LK 2-12 poz.nr.1 un Nr.2 norādītas kameras. Vai ir kādi ierobežojumi uz šo kameru ražotāja izcelsmi? Vai der tikai Eiropas savienībā ražota vai arī der Ķīnā ražotas kameras?
3. atbilde

Būvdarbu gaitā visas gala iekārtas būs jāsaskaņo ar pasūtītāju Materiālu apstiprināšanas formām (MAF). Pretendents piedāvā tikai materiālus ar pierādāmu izcelsmi un pavaddokumentāciju, piedāvātajam produktam jāatbilst visām Eiropas Savienības un Latvijas Republikā spēkā esošo normatīvo aktu prasībām. Ja Ķīnā ražotās videokameras atbilst projekta prasībām, tām ir visi nepieciešamie atbilstības sertifikāti, deklarācijas, tās ir pieļaujams iekļaut pretendenta piedāvājumā.
4. jautājums
Projekta dokumentācijai nav pievienots interjera projekts, vai vispār tās eksistē?
4.atbilde

Iepirkuma dokumentācijā ir pilns projekta sastāvs, kurā nav iekļauts interjera projekts.
Ar konkrēto iepirkuma procedūra netiek iepirkts interjers skolai, netiek iepirktas mēbeles un iekārtas skolai.

5.jautājums

Lūdzam Pasūtītāju apstiprināt, ka Pretendentam nav jāiekļauj mēbeļu, velkmes skapju, laboratoriju un STEM telpu aprīkojums, izņemot to aprīkojumu, kas ir norādīts izsniegtajos būvdarbu apjomos.
5.atbilde
Pretendentam nav jāiekļauj mēbeļu, velkmes skapju, laboratoriju un STEM telpu aprīkojums, izņemot to aprīkojumu, kas ir norādīts izsniegtajos būvdarbu apjomos

6.jautājums

Ņemot vērā projekta sarežģītību, kā arī iepirkuma dokumentācijas izvērtēšanas gaitā konstatētās nepilnības un nepieciešamību veikt precizējumus, lūdzam izvērtēt iespēju pagarināt piedāvājumu iesniegšanas termiņu līdz 28.09.2026.
6.atbilde

Piedāvājumu iesniegšanas termiņš noteikts atbilstoši Publisko iepirkumu likumam un saskaņā ar iepirkuma procedūras 1.3.2. apakšpunktā norādīto, un pasūtītāja plānoto finanšu aizņēmumu iepirkuma priekšmeta izpildei, piedāvājumu iesniegšanas termiņš netiks pagarināts.

7.jautājums

Līguma projekta 3.2. punkts nosaka: “Būvuzņēmējs 5 (piecu) darba dienu laikā pēc Līguma spēkā stāšanās veic visas nepieciešamās darbības, lai Būvniecības informācijas sistēmā (turpmāk – BIS) tiktu izdarīta atzīme par būvdarbu uzsākšanas nosacījumu izpildi Darbu uzsākšanai un par izpildi informē Līguma 17.2.2. apakšpunktā norādīto Pasūtītāja pārstāvi, nosūtot informāciju elektroniski.”

Vēršam uzmanību, ka piecu darba dienu termiņš var būt nepietiekams, ņemot vērā, ka, lai Būvniecības informācijas sistēmā (turpmāk – BIS) tiktu izdarīta atzīme par būvdarbu uzsākšanas nosacījumu izpildi Darbu uzsākšanai, BIS cita starpā jāiesniedz civiltiesiskās atbildības obligātās apdrošināšanas polises kopija un maksājuma uzdevums gan par būvdarbu veicēju, gan par būvuzraugu. 

Paskaidroja, ka informācija par  būvuzraugu un tā apdrošināšanas polises iesniegšana nav Būvuzņēmēja ietekmē, savukārt paša Būvuzņēmēja civiltiesiskās atbildības obligātās apdrošināšanas polises saņemšanai arī var būt nepieciešams ilgāks laiks gadījumā, ja tiek veikta minētā apdrošināšana katram būvniecības objektam atsevišķi (kā tas tiek nereti praktizēts), ņemot vērā, ka apdrošināšanas sabiedrībai šādā gadījumā jāiesniedz izskatīšanai ar pasūtītāju noslēgtais būvniecības līgums. Lūdzam izvērtēt iespēju noteikt garāku termiņu dokumentu iesniegšanai BIS, lai saņemtu atzīmi par BUN izpildi.

Ņemot vērā minēto, lūdzam arī precizēt Līguma projekta 3.10. punktu, paredzot garāku, piemēram, 8-10 darba dienas, termiņu obligātās civiltiesiskās apdrošināšanas polises iesniegšanai.
7.atbilde
Iepirkuma procedūras Līguma projekta 3.2. punktā tiks veikti grozījumi aizstājot ciparu “5” ar ciparu “10” un aizstājot vārdu “pieci” ar vārdu “desmit”.

8.jautājums

Līguma projekta 4.7. punkts nosaka, ka  Būvuzņēmējs 5 (piecu) dienu laikā no Līguma spēkā stāšanās dienas iesniedz Pasūtītājam saskaņošanai Darbu veikšanas projektu (turpmāk - DVP). 

Lūdzam izvērtēt iespēju noteikt garāku termiņu DVP iesniegšanai, ņemot vērā, tā sagatavošanai ir nepieciešams veltīt zināmu laiku, kas pie esošā nosacījuma var būt nepietiekams, jo īpaši, ja būvniecības līgumu noslēdz nedēļas otrajā pusē.

8.atbilde

Saskaņā ar iepirkuma procedūras nolikuma 3.2.2.3.apakšpunktu pretendentam kopā ar tehnisko piedāvājumu ir jāiesniedz darbu izpildes laika grafiks, līdz ar to pretendents iesniedzot piedāvājumu iepirkuma procedūrā ir jau daļēji izstrādājis DVP, kā arī pretendentam no paziņojuma par rezultātiem nosūtīšanas dienas līdz līguma slēgšanai, saskaņā ar Publisko iepirkumu likumā noteikto nogaidīšanas termiņu, rezervē ir 10 darba dienas, kuru laikā pretendents kā atbildīgs būvuzņēmējs var savlaicīgi sākt veikt visas nepieciešamās darbības kvalitatīvai līguma izpilde.
Iepirkuma procedūras Līguma projekta 4.7. punkts netiks grozīts.

9.jautājums

Līguma projekta 10.5. punkts nosaka, ka Būvuzņēmējs līdz katram mēneša 10. datumam sagatavo un iesniedz Pasūtītājam un ar Būvuzraugu saskaņoto aktu par iepriekšējā mēnesī faktiski izpildītajiem darbiem (Forma 2, Forma 3). Pušu parakstīts akts par iepriekšējā mēnesī izpildītajiem Darbiem ir pamats starpmaksājumu veikšanai Būvuzņēmējam. 

Norādām, ka būvuzraugs pēc būtības ir Pasūtītāja algota persona, kuru ar Būvuzņēmēju nesaista nekādas līgumattiecības, līdz ar ko Būvuzņēmējs nevar nodrošināt būvuzrauga parakstu uz izpilddokumentācijas, jo nekur Līguma projektā nav noteikti termiņi, kādos būvuzraugam būtu jāizskata izpilddokumentācija, tādējādi Būvuzņēmējam nav nekādu tiesisku iespēju ietekmēt būvuzraugu, ja tas nepamatoti aizkavē izpilddokumentācijas parakstīšanu. Tikai Pasūtītājs, kuram ir līgumattiecības ar minēto personu, var nodrošināt operatīvu rīcību, kā arī sankcijas bezdarbības gadījumā. Tādējādi Būvuzņēmējam izpilddokumentācija būtu jāiesniedz Pasūtītājam, kurš jau to tālāk dod izskatīt būvuzraugam, nosakot arī maksimālo termiņu saskaņojuma vai iebildumu sniegšanai.
9.atbilde

Būvuzraugs būvniecības procesā aizstāv pasūtītāja intereses, uzrauga  un kontrolē būvniecības procesa atbilstību būvprojektam, noslēgtajam būvdarbu līgumam, būvniecību regulējošiem normatīvajiem aktiem un veic citas darbības pamatojoties uz Būvniecības likumu, Vispārējiem būvnoteikumiem, citiem normatīvajiem aktiem, kuri regulē būvuzrauga funkcijas, kā arī līgumā par būvuzraudzību noteiktās darbības. Līgumā par būvniecību nav jāatrunā līguma noteikumi par būvuzraudzību. Būvuzņēmējam kā atbildīgam būvniekam ir cieši jāsadarbojas ar būvuzraugu, lai tiktu savlaicīgi izpildītas ar līgumu nolīgtās saistības, lai būvdarbi tiktu veikti atbilstoši būvprojektam, kā arī lai savlaicīgi saņemtu ar līgumu noteiktos maksājumus par faktiski un kvalitatīvi izpildītiem darbiem.
Iepirkuma procedūras Līguma projekta 10.5. punkts netiks grozīts.
10.jautājums

Būvdarbu apjomu saraksts Nr.3,1 “Ārējie elektrotīkli, apgaismojums. Maģistrālās elektrolīnijas” 1. Elektrosadalne. Lūdzam precizējiet, vai ir jāizceno arī tās pozīcijas kuras atkārtojas EL sadaļā.

10.atbilde

ELT daļā ir automātslēdži sadalnē, kas ir tikai uz teritoriju, bet EL daļā parādās viss. ELT neņemt vērā informāciju, kas attiecās uz sadalnēm.
11.jautājums

Lūdzam izsniegt virtuves tehnoloģijas būvprojekta dokumentāciju un iekārtu specifikāciju ar ražotāju nosaukumiem, modeļiem.
11.atbilde

Virtuves tehnoloģijas būvprojekta dokumentācija un iekārtu specifikācija pievienots Elektronisko iepirkumu sistēmā https://www.eis.gov.lv/EKEIS/Procurement/Documents/178345 datnē “Dokumenti”. 

Iepirkuma komisijas sniegtās atbildes ir neatņemama iepirkuma sastāvdaļa un ir saistošas visiem pretendentiem
